Анора

«Анора» () — режиссёр Шон Бейкердің 2024 жылғы америкалық комедиялық драмасы.Sean Baker explores new horizons in Competition // Канн кинофестивалі 2024  Премьерасы 2024 жылғы 21 мамырда 77-ші Канн кинофестивалінде өтіп, сыншылардың жоғары бағасына ие болды және фестивальдің бас жүлдесі — «Алтын пальма бұтағын» иеленді. 2024 жылдың 18 қазанында «Neon» компаниясының таратуымен кинотеатрларға жол тартты. Фильм 6 миллион доллар бюджетпен түсіріліп, әлемдік прокатта 58,2 миллион доллар табыс тапты. Осылайша, бұл туынды Шон Бейкердің мансабындағы ең табысты жобаға айналды.

Картина көптеген беделді марапаттарға ие болды. Ұлттық киносыншылар кеңесі (NBR) мен Америка кино институты (AFI) оны 2024 жылдың үздік он фильмінің тізіміне қосты. 97-ші «Оскар» марапаттау рәсімінде фильм алты номинация бойынша ұсынылып, оның бесеуінде жеңіске жетті: «Үздік фильм», «Үздік режиссер», «Үздік актриса» (Мэдисон), «Үздік түпнұсқалық сценарий» және «Үздік монтаж». «Анора» — кино тарихында «Алтын пальма бұтағын» да, «Үздік фильм» үшін «Оскар» мүсіншесін де қатар алған төрт фильмнің бірі.

 Сюжеті 
Анора — өзін Эни деп атайтын Нью-Йорк қаласындағы орыс тілді анклав Брайтон-Бичтен шыққан өзбек текті 25 жастағы стриптизшінің толық аты. Ол орыс тілімен біршама таныс болғандықтан, бастығы оны орыс тілді клиенттермен байланыстырады. Жұмыс істейтін клубында ол ресейлік олигархтың ұлы – 21 жасар Ванямен танысады. Ваня Эниді сәнді үйге әкеліп, кенеттен Лас-Вегасқа ұшырып, оған үйлену ұсынысын жасайды. Бұл ниетін төрт каратты гауһар тасты сақина түріндегі сыйлықпен нығайтады. Ваняның мәскеулік ата-анасы бұған қарсы болады. Жігіттің ата-анасы оны некенің күшін жоюға мәжбүрлеу үшін Нью-Йоркке ұшып барады, сол кезде олардың ертегідегідей отбасылық өміріне қауіп төнеді.

 Рөлдерде 

 Шығару және қабылдау 
Түсірілім 2023 жылы Нью-Йоркте (Бруклин) және Лас-Вегаста өтті.

Фильмнің премьерасы 2024 жылғы 21 мамырда Канн кинофестивалінде негізгі бағдарлама аясында өтті. Сыншылар алдын ала «Анораны» жылдың басты фестиваль премьераларының бірі деп санаған. Көрермендер фильм аяқталғаннан кейін 9 минут бойы фильмді жасаушыларға қол шапалақтады. Нәтижесінде фильм 2024 жылғы 25 мамырда «Алтын пальма бұтағын» жеңіп алды.

Rotten Tomatoes шолу агрегаторының веб-сайтында 41 сыншы пікірдің 98%-ы оң пікір білдірді, орташа рейтингісі – 8,7/10. Орташа өлшенген мәнді қолданатын Metacritic фильмге 21 шолуға сүйеніп 100-ден 89 ұпай берді.

 Марапаттар мен номинациялар
 Марапат Рәсімнің өтетін күні Санат Номинант(тар) Нәтиже  Канн кинофестивалі  Алтын пальма бұтағы Шон Бейкер   «Оскар»  «Үздік фильм» Алекс Коко, Саманта Квон және Шон Бейкер   «Үздік режиссер» Шон Бейкер  «Үздік актриса» Майки Мэдисон  «Үздік екінші пландағы актер» Юра Борисов  «Үздік түпнұсқалық сценарий» Шон Бейкер  «Үздік монтаж» Шон Бейкер  «Алтын глобус»  «Үздік фильм — комедия немесе мюзикл» «Анора»   «Үздік актриса — комедия» Майки Мэдисон  «Үздік көмекші актер» Юра Борисов  «Үздік режиссура» Шон Бейкер  «Үздік сценарий» 

 Дереккөздер 

 Сыртқы сілтемелер 



Санат:Шон Бейкер фильмдері
Санат:Ағылшын тіліндегі фильмдер
Санат:2024 жылғы АҚШ фильмдері
Санат:АҚШ драма-фильмдері
Санат:АҚШ комедиялық драма фильмдері
Санат:FilmNation Entertainment фильмдері
Санат:Neon фильмдері
Санат:Алтын пальма бұтағы сыйлығының иегерлері (фильмдер)
Санат:Үздік фильм үшін Оскар сыйлығының иегерлері (фильмдер)